Zaō vulkaan

Zaō (jaapani keeles 蔵王山 (Zaō-san ('Zaō mägi'))) on tegevvulkaan Honshū saarel Jaapanis.

Vulkaani kõrgus on 1841 meetrit, see on Honshū saare üks aktiivsemaid vulkaane.


Zaō asub Põhja-Honshūl Yamagata ja Miyagi prefektuuri piiril. Vulkaan koosneb mitmest kihtvulkaanist ja tufikoonusest, milles asub Okama kraatrijärv. Järve happelise vee värvus muutub vastavalt ilmale, seetõttu kutsutakse seda ka Viievärviliseks järveks (五色沼, goshiki numa). Järve sügavus on 60 meetrit, diameeter aga 360 meetrit. Järv tekkis pärast vulkaanipurset 1720. aastatel. Okama vetes elavad Rotatoria rotatoriaDeneke, Rainer (2000). "Review of rotifers and crustaceans in highly acidic environments of pH values ≤ 3". Hydrobiologia 433 (1-3): 167–172.  ja Pinnularia perekonna esindajad.Negoro, K (1940). "A Pinnularia from Okama, an acidotrophic crater lake of volcano Zao". Jap. J. Limnol 9: 176–179.

Zaō asub kahe maakooreplaadi kokkupuutealal. Need on Amuuri plaat, millel asub Lääne-Jaapan ja Ohhotski plaat, millel asub Ida-Jaapan.

Mäe jalamil asub mets, kus talvel tekivad nn. lumekoletised (樹氷 Juhyō). Lähedaselt järvelt auranud vesi jäätub puudele kogunedes, piirkonnale talvisel ajal omane tugev tuul ei lase tekkivatel jääpurikatel aga vertikaalsihis kasvada.

Vulkaanile on rajatud talispordikeskus. Mäel asub suusahüppetornhttp://www.skisprungschanzen.com/EN/Ski+Jumps/JPN-Japan/06-Yamagata/Zao/0389/, mis on 2012. aastast naiste suusahüppe maailma karikasarja ühe etapi toimumiskoht.

Viited

Kategooria:Tegevvulkaanid
Kategooria:Jaapani mäed
Kategooria:Jaapani vulkaanid